Գալակտիկայի կենտրոնը սկսեց իրեն ավելի շատ մատնել ուրիշ փաստերի միջոցով: Մասնավորապես, պարզվեց, որ Գալակտիկայի կենտ-րոնից մեզ են հասնում ռադիոճառագայթումներ: Այդ փաստից հետևում է, որ այդ կենտրոնը պարզապես երկրաչափական կետ չէ, որը ոչնչով չի տարբերվում Գալակտիկայի տարածության մնացած մասերից, այլ մի ֆիզիկական ծավալ է, որտեղ տեղի են ունենում խիստ բացառիկ պրոցեսներ՝ ինտենսիվ ռադիոճառագայթում: Կան շատ ուրիշ փաստեր, որոնք վկայում են այն մասին, որ այդ կենտրոնում, ըստ երևույթին, անցյալում կարող էին տեղի ունենալ շատ բուռն պրոցեսներ: